《吊厓 其二》
明代·李之标

怅望京华一水遥，玉关何处系天骄。西风离黍馀邱垄，南国羁魂久寂寥。

海若有灵应雪涕，波臣无计挽寒潮。即今万里秋江净，异代忠良荷圣朝。

作者简介：李之标，字文度。新会东亭人。以麟子，之世弟。所居曰青竹园。明神宗万历四十六年（一六一八）举人。有《凫渚集》。清言良钰《续冈州遗稿》有传。